Jirgens Prohnovs
Jirgens Prohnovs (vācu: Jürgen Prochnow; dzimis 1941. gada 10. jūnijā) ir Vācijas filmu, televīzijas un skatuves aktieris. Starptautisku atpazīstamību iemantojis ar lomu 1981. gada kara filmā "Zemūdene". Piedalījies arī tādās filmās kā Die Verlorene Ehre der Katharina Blum (1975), "Kāpa" (1984), "Beverlihilsas policists 2" (1987), "Vājprāta rīklē" (1994), "Angļu pacients" (1996), "Prezidenta lidmašīna" (Air Force One, 1997), "Da Vinči kods" (2006) un Remember (2015). Piedalījies arī seriāla "24" (2010) astotajā sezonā.